Dr. Mabuse Der Spieler

Dr. Mabuse Der Spieler Fritz Langek 1922an sorturiko filma da, Norbert Jacques idazlearen eleberrian oinarritua. Film mutua da. Lau orduko iraupena du eta bi zatitan banatuta aurkeztu zuten:

 Der große Spieler: Ein Bild der Zeit
 Inferno: Ein Spiel um Menschen unserer Zeit

Argumentua 

Mabuse doktorea gaizkile maltzurra da. Hipnosian maisu, karta jokoan arerioei erraz irabazten die; iruzurra ere bizibide du, eta polizia atzetik dabilkio. Edgar Hull gaztea bere biktimetako bat da, Cara Carozza aktoreak limurtuko duena Mabuseren aginduz. Hullek Von Wenck inspektorearengana joko du laguntza eske, baina alferrik, Mabusek Edgar hil egingo du eta. Cara atxilotuko dute, eta ziegan dagoela bere buruaz beste egingo du pozoina hartuz. Bitartean Mabusek Told kondea eta bere ondasunak ditu xede. Wenckek ez du etsiko eta Mabuse jazarriko du; harrapatu, ordea, ez.

Aktoreak 
 Rudolf Klein-Rogge: Mabuse doktorea
 Aud Egede Nissen: Cara Carozza
 Gertrude Welcker: Gräfin Dusy Told
 Alfred Abel: Graf Told
 Bernhard Goetzke: Norbert von Wenck inspektorea
 Paul Richter: Edgar Hull
 Robert Forster-Larrinaga: Spoerri
 Hans Adalbert Schlettow: Georg
 Georg John: Pesch

Kanpo estekak 

  Filma IMDB atarian
  M. Argazkiak eta iruzkinak

Alemaniako filmak
Alemaniako film mutuak
Apustu-jokoei buruzko filmak
Zuri-beltzeko filmak
Beldurrezko filmak